**О Б А В Е Ш Т Е Њ Е**

 **На основу члана 20., а у вези са чланом 29. став 1. и 3. Закона о процени утицаја на животну средину („Сл. гласник РС“, бр. 135/04 и 36/09), као и на основу чл. 136. Закона о општем управном поступку („Службени гласник РС“, бр: 18/2016, 95/2018-аутентично тумачење и 2/2023-Одлука УС), Одсек за урбанизам еколошке, имовинско-правне и стамбене послове Општинске управе општине Врњачка Бања, обавештава јавност и заинтересоване органе и организације да је носилац пројекта,** **„А1 Србија“ д.о.о., Београд, са седиштем у ул. Милутина Миланковића 1ж, Нови Београд, поднео захтев за давање сагласности на Студију о процени утицаја на животну средину за Пројекат Радио базна станица „KG3585\_01 KV\_Vrnjačke\_terme”, чије се извођење планира на катастарској парцели бр: 1125/2 КО Врњачка Бања, на адреси Жике Ваљаревића бр: 3а, на територији општине Врњачка Бања.**

**Заинтересована јавност може извршити увид у поднети захтев, односно у податке, обавештења и документацију из захтева носиоца пројекта, у просторијама Општинске управе Врњачка Бања, Крушевачка 17, канцеларија бр. 52, у периоду од 13.09. до 02.10.2023. године, у времену од 12-14 часова сваког радног дана и доставити своје мишљење у року од 20 дана од дана објављивања овог обавештења.**

**Јавна презентација и јавна расправа о предметној студији о процени утицаја на животну средину биће одржана у просторијама Општинске управе општине Врњачка Бања, ул. Крушевачка бр: 17 а, дана 04.10.2023. године са почетком у 12 часова.**

 **ОПШТИНА ВРЊАЧКА БАЊА – Општинска управа**

 **Одсек за урбанизам, еколошке, имовинско-правне и стамбене послове**

 **Број: 501-49/23 од 12.09.2023. год.**